ลงทุน ไทย เนื้อหอมฟุ้ง
ญี่ปุ่น-สิงคโปร์ สนใจแย่งกรอกใบสมัคร,นายบัณฑูร ล่ำซำ ประธานกรรมการ ธนาคารกสิกรไทย จำกัด (มหาชน) เปิดเผยว่า ธนาคารได้ลงนามความร่วมมือกับองค์กรส่งเสริมเอสเอ็มอีและนวัตกรรมภูมิภาคประเทศญี่ปุ่น สนับสนุนเอสเอ็มอีญี่ปุ่นมาลงทุนในไทยและอาเซียน หลังรัฐบาลญี่ปุ่นตั้งเป้าปี 2560 สนับสนุนเอสเอ็มอี 10,000 แห่ง,ไปลงทุนในต่างประเทศ เบื้องต้นคาดว่าบริษัทที่จะมาลงทุนในไทยมีราว 80-100 บริษัท มูลค่าการลงทุนกว่า 5,000 ล้านบาท ทั้งนี้ ที่ผ่านมาธนาคารเป็นพันธมิตรกับสถาบันการเงินในญี่ปุ่น 29 แห่ง ซึ่งเป็นผู้ให้บริการหลักแก่เอสเอ็มอีในญี่ปุ่น ซึ่งจะมีส่วนทำให้การเข้ามาลงทุนของเอสเอ็มอีญี่ปุ่นดียิ่งขึ้น โดยปัจจุบันเรามีลูกค้าบริษัทญี่ปุ่น 3,000 กว่าราย มีส่วนแบ่งตลาด 13% โดยตั้งเป้าเป็นธนาคารไทยในใจนักลงทุนญี่ปุ่น และจะเพิ่มส่วนแบ่งเป็น 16% ในปีหน้า,ด้าน ม.ล.ปนัดดา ดิศกุล รัฐมนตรีประจำสำนักนายกรัฐมนตรี เปิดเผยว่า สำนักงานคณะกรรมการส่งเสริมการลงทุน (บีโอไอ) ได้นำคณะผู้บริหารจากธนาคารซีไอเอ็มบี จากสิงคโปร์และคณะนักลงทุนมาพบ ซึ่งนักลงทุนต่างชาติมีความมั่นใจและมีมุมมองที่ดีขึ้นต่อสถานการณ์ในไทย และมีความสนใจที่จะลงทุนในโครงการที่เกี่ยวข้องกับโครงสร้างพื้นฐานด้านคมนาคมขนส่ง ที่เชื่อมโยงระหว่างไทยไปยังประเทศเพื่อนบ้าน นอกจากนี้ นักลงทุนยังสอบถามให้ความสนใจในการลงทุนในเขตเศรษฐกิจพิเศษ เช่นพื้นที่ จ.ตาก ด้วย,ขณะที่นางศิริพร นุรักษ์ ผู้อำนวยการกองส่งเสริมการลงทุนไทยในต่างประเทศ บีโอไอ กล่าวว่า ธนาคารซีไอเอ็มบี สิงคโปร์ มีความสนใจที่จะนำกองทุนประกันความเสี่ยง (เฮดจ์ฟันด์) ที่ระดมทุนมาจากทั่วโลกมาลงทุนในไทย เนื่องจากเห็นโอกาสเพิ่มขึ้นหลังจากที่การเมืองสงบและรัฐบาลมีความชัดเจนในการดำเนินนโยบายลงทุนมากขึ้น.
นายบัณฑูร ล่ำซำ ประธานกรรมการ ธนาคารกสิกรไทย จำกัด (มหาชน) เปิดเผยว่า ธนาคารได้ลงนามความร่วมมือกับองค์กรส่งเสริมเอสเอ็มอีและนวัตกรรมภูมิภาคประเทศญี่ปุ่น 
บัณฑูร ล่ำซำ,ญี่ปุ่น,สิงคโปร์,กรอบใบสมัคร,เอสเอ็มอี,อาเซียน,ลงทุน,ปนัดดา ดิศกุล